C 452/18

RAPPORT

dwar il-kontijiet annwali tal-Impriża Konġunta “Clean Sky” għas-sena finanzjarja 2017, flimkien mar-risposta tal-Impriża Konġunta

(2018/C 452/03)

WERREJ

Paragrafu Paġna INTRODUZZJONI 1-11 19 Stabbiliment tal-Impriża Konġunta “Clean Sky” 1-2 19 Governanza 3-5 19 Objettivi 6 19 Riżorsi 7-10 19 L-evalwazzjonijiet tal-Kummissjoni 11 20 OPINJONI 12-24 20 Opinjoni dwar l-affidabbiltà tal-kontijiet 13 20 Opinjoni dwar il-legalità u r-regolarità tad-dħul li fuqu huma bbażati l-kontijiet 14 20 Opinjoni dwar il-legalità u r-regolarità tal-pagamenti li fuqhom huma bbażati l-kontijiet 15 21 Responsabbiltajiet tal-maniġment u ta’ dawk inkarigati mill-governanza 16-18 21 Responsabbiltajiet tal-awditur għall-awditjar tal-kontijiet u tat-tranżazzjonijiet ta’ bażi 19-24 21 ĠESTJONI BAĠITARJA U FINANZJARJA 25-35 22 Implimentazzjoni tal-baġit għall-2017 25-26 22 Implimentazzjoni tal-baġit pluriennali taħt l-FP7 27-30 22 Implimentazzjoni tal-baġit pluriennali taħt Orizzont 2020 31-35 22 KONTROLLI INTERNI 36-38 23 Qafas ta’ kontroll intern 36-38 23 KWISTJONIJIET OĦRA 39 23 Mobilizzazzjoni ta’ kontribuzzjonijiet minn membri oħra u r-riskju ta’ finanzjament doppju 39 23 INFORMAZZJONI DWAR L-EVALWAZZJONIJIET TAL-KUMMISSJONI 40 24 ANNESS — SEGWITU GĦALL-KUMMENTI MIS-SNIN PREĊEDENTI 25 IR-RISPOSTA TAL-IMPRIŻA KONĠUNTA 26

INTRODUZZJONI

Stabbiliment tal-Impriża Konġunta “Clean Sky”

1. L-Impriża Konġunta għall-implimentazzjoni tal-Inizjattiva Teknoloġika Konġunta fl-Ajrunawtika (l-Impriża Konġunta “Clean Sky”), li tinsab fi Brussell, ġiet stabbilita f’Diċembru 2007 taħt is-Seba’ Programm Kwadru għar-Riċerka (FP7) għal perjodu ta’ 10 snin, u bdiet topera b’mod awtonomu fis-16 ta’ Novembru 2009 ( 1 ) . Fis-6 ta’ Mejju 2014, il-Kunsill estenda t-tul ta’ żmien tal-operat tal-Impriża Konġunta għall-perjodu sal-31 ta’ Diċembru 2024 ( 2 )

2. L-Impriża Konġunta “Clean Sky” hija sħubija pubblika-privata għar-riċerka u l-innovazzjoni fil-qasam tal-ajrunawtika. Il-membri fundaturi tal-Impriża Konġunta taħt ir-regolament il-ġdid huma l-Unjoni Ewropea (UE), irrappreżentata mill-Kummissjoni, u l-membri privati li jikkonsistu mill-Mexxejja u l-Assoċjati industrijali tad-Dimostraturi tat-Teknoloġija Integrata (ITDs), tal-Pjattaformi ta’ Dimostrazzjoni ta’ Mezzi tal-Ajru Innovattivi (IADPs) u tal-Oqsma Trasversali (TAs). Barra minn hekk, l-Impriża Konġunta tikkoopera ma’ “sħab ewlenin” industrijali magħżula permezz ta’ sejħiet miftuħa u kompetittivi ( 3 ) . Is-sħab kisbu status ta’ membru privat taħt ir-Regolament fundatur tal-Clean Sky 2.

Governanza

3. L-istruttura ta’ governanza tal-Impriża Konġunta “Clean Sky” tinkludi l-Bord ta’ Tmexxija, id-Direttur Eżekuttiv, il-Grupp ta’ Rappreżentanti tal-Istati u l-Bord Konsultattiv Xjentifiku u Teknoloġiku.

4. Il-Bord ta’ Tmexxija huwa magħmul minn rappreżentant wieħed tal-Kummissjoni f’isem l-Unjoni, rappreżentant wieħed ta’ kull Mexxej industrijali, rappreżentant wieħed tal-Assoċjati għal kull ITD, u rappreżentant wieħed tas-sħab ewlenin għal kull ITD u IADP. Il-Bord ta’ Tmexxija huwa l-korp deċiżjonali prinċipali u huwa responsabbli mill-operazzjonijiet tal-Impriża Konġunta u mis-sorveljanza tal-attivitajiet tagħha. Id-Direttur Eżekuttiv huwa responsabbli mill-ġestjoni ta’ kuljum tal-Impriża Konġunta.

5. Il-Grupp ta’ Rappreżentanti tal-Istati huwa netwerk ta’ rappreżentanti nazzjonali mill-Istati Membri tal-UE u pajjiżi oħra li jipprovdi konsulenza u opinjonijiet dwar l-orjentazzjoni strateġika u l-operazzjonijiet tal-Impriża Konġunta. Il-Bord Konsultattiv Xjentifiku u Teknoloġiku huwa magħmul minn xjentisti u inġiniera, u jipprovdi konsulenza dwar kwistjonijiet teknoloġiċi, ambjentali u soċjoekonomiċi.

Objettivi

6. L-objettivi prinċipali tal-Impriża Konġunta “Clean Sky” huma li ttejjeb b’mod sinifikanti l-impatt ambjentali tat-teknoloġiji ajrunawtiċi u li ssaħħaħ il-kompetittività tal-avjazzjoni Ewropea.

Riżorsi

7. Il-kontribuzzjoni massima mill-UE għall-ewwel fażi tal-ispejjeż amministrattivi u tal-attivitajiet ta’ riċerka tal-Impriża Konġunta “Clean Sky” (il-programm “Clean Sky 1”) hija ta’ EUR 800 miljun, u ssir mis-Seba’ Programm Kwadru għar-Riċerka (FP7) ( 4 ) . Minn dan l-ammont, massimu ta’ EUR 400 miljun għandhom jiġu allokati lill-Mexxejja tal-ITDs u sa EUR 200 miljun lill-Assoċjati. Il-Mexxejja tal-ITDs u l-Assoċjati għandhom jikkontribwixxu riżorsi li mill-inqas jippareġġjaw il-kontribuzzjoni mill-UE, ħlief dawk li jiġu allokati permezz ta’ sejħiet għal sħab ewlenin. L-ammont li jifdal ta’ mill-inqas EUR 200 miljun irid jiġi allokat lis-sħab li jintgħażlu permezz ta’ sejħiet kompetittivi għal proposti ( 5 )

8. Il-kontribuzzjoni massima mill-UE għat-tieni fażi tal-attivitajiet tal-Impriża Konġunta (il-programm Clean Sky 2) hija ta’ EUR 1 755 miljun, li għandha tiġi ffinanzjata mill-programm Orizzont 2020 ( 6 ) . Il-membri privati tal-Impriża Konġunta huma mistennija li jikkontribwixxu riżorsi ta’ mill-inqas EUR 2 193,75 miljun matul il-ħajja tal-Impriża Konġunta ( 7 ) . Minn dan l-ammont, il-membri privati jridu jġarrbu spejjeż ta’ mill-inqas EUR 965,25 miljun għall-implimentazzjoni ta’ attivitajiet addizzjonali li ma jkunux fil-pjan ta’ ħidma tal-Impriża Konġunta “Clean Sky” ( 8 )

9. L-ispejjeż amministrattivi għat-tieni fażi tal-programm Clean Sky 2 huma limitati għal EUR 78 miljun, li għandhom ikunu koperti permezz ta’ kontribuzzjonijiet finanzjarji li jinqasmu b’mod ugwali u fuq bażi annwali bejn l-UE u l-membri privati ( 9 )

10. Fl-2017, il-baġit finali tal-Impriża Konġunta Clean Sky 2 kien ta’ EUR 243,5 miljun (2016: EUR 287,8 miljun). Fil-31 ta’ Diċembru 2017, l-Impriża Konġunta kellha 41 membru tal-persunal impjegati magħha (2016: 41) ( 10 )

L-evalwazzjonijiet tal-Kummissjoni

11. F’Ġunju 2017, il-Kummissjoni kkompletat l-evalwazzjoni finali tal-attivitajiet tal-Impriża Konġunta taħt l-FP7 u l-evalwazzjoni interim tal-attivitajiet tagħha taħt Orizzont 2020. Dawn ġew segwiti minn pjanijiet ta’ azzjoni rispettivi mħejjija mill-Impriża Konġunta biex tindirizza r-rakkomandazzjonijiet li saru fl-evalwazzjonijiet. Din id-darba, aħna inkludejna taqsima li hija relatata mal-Pjanijiet ta’ Azzjoni tal-Impriża Konġunta b’rispons għall-evalwazzjonijiet, u li hija intenzjonata biss għal skopijiet ta’ informazzjoni u ma tiffurmax parti mill-opinjoni jew mill-osservazzjonijiet tal-awditjar tagħna.

OPINJONI 12. Aħna awditjajna: (a) il-kontijiet tal-Impriża Konġunta, li jinkludu r-rapporti finanzjarji (11) u r-rapporti dwar l-implimentazzjoni tal-baġit (12) għas-sena finanzjarja li ntemmet fil-31 ta’ Diċembru 2017, u (b) il-legalità u r-regolarità tat-tranżazzjonijiet li fuqhom huma bbażati dawk il-kontijiet, kif meħtieġ mill-Artikolu 287 tat-Trattat dwar il-Funzjonament tal-Unjoni Ewropea (TFUE). Opinjoni dwar l-affidabbiltà tal-kontijiet 13. Fl-opinjoni tagħna, il-kontijiet tal-Impriża Konġunta għas-sena li ntemmet fil-31 ta’ Diċembru 2017 jippreżentaw b’mod ġust, fl-aspetti materjali kollha, il-pożizzjoni finanzjarja tal-Impriża Konġunta fil-31 ta’ Diċembru 2017, ir-riżultati tal-operazzjonijiet tagħha, il-flussi tal-flus tagħha, u l-bidliet fl-assi netti għas-sena li ntemmet dakinhar, skont ir-Regolament Finanzjarju tagħha u r-regoli kontabilistiċi adottati mill-uffiċjal tal-kontabbiltà tal-Kummissjoni. Dawn huma bbażati fuq standards tal-kontabbiltà għas-settur pubbliku li huma aċċettati internazzjonalment. Opinjoni dwar il-legalità u r-regolarità tad-dħul li fuqu huma bbażati l-kontijiet 14. Fl-opinjoni tagħna, id-dħul li fuqu huma bbażati l-kontijiet għas-sena li ntemmet fil-31 ta’ Diċembru 2017 huwa legali u regolari fl-aspetti materjali kollha. Opinjoni dwar il-legalità u r-regolarità tal-pagamenti li fuqhom huma bbażati l-kontijiet 15. Fl-opinjoni tagħna, il-pagamenti li fuqhom huma bbażati l-kontijiet għas-sena li ntemmet fil-31 ta’ Diċembru 2017 huma legali u regolari fl-aspetti materjali kollha. Responsabbiltajiet tal-maniġment u ta’ dawk inkarigati mill-governanza 16. Skont l-Artikoli 310 sa 325 tat-TFUE u r-Regolament Finanzjarju tal-Impriża Konġunta, il-maniġment huwa responsabbli mit-tħejjija u l-preżentazzjoni tal-kontijiet abbażi ta’ standards tal-kontabbiltà għas-settur pubbliku li huma aċċettati internazzjonalment u mil-legalità u r-regolarità tat-tranżazzjonijiet li fuqhom huma bbażati. Din ir-responsabbiltà tinkludi t-tfassil, l-implimentazzjoni u ż-żamma ta’ kontroll intern rilevanti għat-tħejjija u l-preżentazzjoni ta’ rapporti finanzjarji li jkunu ħielsa minn kwalunkwe dikjarazzjoni skorretta materjali, sew jekk minħabba frodi u sew jekk minħabba xi żball. Il-maniġment huwa responsabbli wkoll milli jiżgura li l-attivitajiet, it-tranżazzjonijiet finanzjarji u l-informazzjoni riflessi fir-rapporti finanzjarji jkunu jikkonformaw mal-awtoritajiet li jirregolawhom. Il-maniġment tal-Impriża Konġunta jerfa’ r-responsabbiltà aħħarija għal-legalità u r-regolarità tat-tranżazzjonijiet li fuqhom huma bbażati l-kontijiet. 17. Fit-tħejjija tal-kontijiet, il-maniġment huwa responsabbli milli jivvaluta l-kapaċità tal-Impriża Konġunta li tkompli bħala negozju avvjat, filwaqt li jiddivulga, kif applikabbli, kwistjonijiet relatati ma’ negozju avvjat u juża l-bażi kontabilistika ta’ negozju avvjat. 18. Dawk inkarigati mill-governanza huma responsabbli mis-sorveljanza tal-proċess ta’ rappurtar finanzjarju tal-entità. Responsabbiltajiet tal-awditur għall-awditjar tal-kontijiet u tat-tranżazzjonijiet ta’ bażi 19. L-objettivi tagħna huma li niksbu aċċertament raġonevoli dwar jekk il-kontijiet tal-Impriża Konġunta jkunux ħielsa minn kwalunkwe dikjarazzjoni skorretta materjali u dwar jekk it-tranżazzjonijiet li fuqhom huma bbażati jkunux legali u regolari u li, fuq il-bażi tal-awditu tagħna, nipprovdu lill-Parlament Ewropew u lill-Kunsill jew lil awtoritajiet ta’ kwittanza rispettivi oħra b’dikjarazzjoni ta’ assigurazzjoni dwar l-affidabbiltà tal-kontijiet u dwar il-legalità u r-regolarità tat-tranżazzjonijiet li fuqhom huma bbażati. Aċċertament raġonevoli huwa aċċertament ta’ livell għoli, iżda mhuwiex garanzija li awditu dejjem se jaqbad dikjarazzjoni skorretta materjali jew nuqqas ta’ konformità meta dawn ikunu jeżistu. Dawn jistgħu jiġu kkaġunati minn frodi jew minn xi żball u jitqiesu materjali jekk, individwalment jew flimkien, jistgħu jkunu mistennija, b’mod raġonevoli, li jinfluwenzaw id-deċiżjonijiet ekonomiċi li l-utenti jieħdu fuq il-bażi ta’ dawn il-kontijiet. 20. Awditu jinvolvi t-twettiq ta’ proċeduri biex tinkiseb evidenza għall-awditjar dwar l-ammonti u d-divulgazzjonijiet fil-kontijiet u dwar il-legalità u r-regolarità tat-tranżazzjonijiet li fuqhom huma bbażati. Il-proċeduri magħżula jiddependu fuq il-ġudizzju tal-awditur, inkluża valutazzjoni tar-riskji ta’ dikjarazzjoni skorretta materjali tal-kontijet u ta’ nuqqas ta’ konformità materjali mit-tranżazzjonijiet ta’ bażi mar-rekwiżiti tal-qafas legali tal-Unjoni Ewropea, sew jekk minħabba frodi u sew jekk minħabba xi żball. Meta jsiru dawk il-valutazzjonijiet tar-riskji, jitqies il-kontroll intern rilevanti għat-tħejjija u l-preżentazzjoni ġusta tal-kontijiet u l-legalità u r-regolarità tat-tranżazzjonijiet ta’ bażi, sabiex jitfasslu proċeduri tal-awditjar li jkunu xierqa fiċ-ċirkustanzi, iżda mhux bl-iskop li tingħata opinjoni dwar l-effettività tal-kontroll intern. Awditu jinkludi wkoll l-evalwazzjoni tal-adegwatezza tal-politiki kontabilistiċi użati, ir-raġonevolezza tal-istimi kontabilistiċi li jsiru mill-maniġment, u l-preżentazzjoni kumplessiva tal-kontijiet. 21. Għad-dħul, aħna nivverifikaw is-sussidju li jiġi riċevut mingħand il-Kummissjoni u nivvalutaw il-proċeduri tal-Impriża Konġunta għall-ġbir ta’ tariffi u ta’ introjtu ieħor. 22. Għall-infiq, aħna neżaminaw it-tranżazzjonijiet ta’ pagament meta l-infiq ikun ġie mġarrab, irreġistrat u aċċettat. Dan l-eżaminar ikopri l-kategoriji kollha ta’ pagamenti (inklużi dawk li jkunu saru għax-xiri ta’ assi) minbarra pagamenti bil-quddiem fil-punt meta jsiru. 23. Fit-tħejjija ta’ dan ir-rapport u l-Opinjoni, aħna qisna x-xogħol tal-awditjar li l-awditur indipendenti estern wettaq fuq il-kontijiet tal-Impriża Konġunta kif stipulat fl-Artikolu 208(4) tar-Regolament Finanzjarju tal-UE ( 13 )

24. Il-kummenti li ġejjin ma jixħtux dubju fuq l-opinjonijiet tal-QEA.

ĠESTJONI BAĠITARJA U FINANZJARJA

Implimentazzjoni tal-baġit għall-2017

25. Il-baġit finali għall-2017 li kien disponibbli għall-implimentazzjoni tal-programmi “Clean Sky 1” u Clean Sky 2 kien jinkludi approprjazzjonijiet ta’ impenn ta’ EUR 313,4 miljun u approprjazzjonijiet ta’ pagament ta’ EUR 243,5 miljun.

26. Ir-rati ta’ implimentazzjoni għall-approprjazzjonijiet ta’ impenn u għall-approprjazzjonijiet ta’ pagament kienu għoljin f’rata ta’ 99,6 % u 98,5 %, rispettivament.

Implimentazzjoni tal-baġit pluriennali taħt l-FP7

27. Mill-ammont ta’ EUR 800 miljun f’fondi taħt l-FP7 li ġew allokati għall-Impriża Konġunta “Clean Sky” għall-implimentazzjoni tal-programm “Clean Sky 1”, l-UE kienet ikkontribwiet total ta’ EUR 800 miljun fi flus kontanti, sa tmiem l-2017.

28. Il-membri privati kienu impenjati li jikkontribwixxu mill-inqas EUR 600 miljun għall-attivitajiet tal-programm “Clean Sky 1” tal-Impriża Konġunta. Dan il-programm ingħalaq fl-2017 u fi tmiem is-sena il-Bord ta’ Tmexxija kien ivvalida kontribuzzjonijiet in natura minn membri privati li ammontaw għal EUR 594,1 miljun. Barra minn hekk, il-membri privati għamlu EUR 14,9 miljun f’kontribuzzjonijiet fi flus kontanti għall-ispejjeż amministrattivi tal-Impriża Konġunta.

29. Konsegwentement, fi tmiem l-2017, il-kontribuzzjonijiet totali mill-membri privati għall-programm “Clean Sky 1” ammontaw għal EUR 609 miljun, filwaqt li l-kontribuzzjonijiet kumulattivi fi flus kontanti mill-UE ammontaw għal EUR 800 miljun.

30. Mill-baġit totali ta’ EUR 817,2 miljun għall-attivitajiet operazzjonali u amministrattivi tal-programm “Clean Sky 1” ( 14 ) , din l-Impriża Konġunta kienet għamlet impenji ta’ EUR 815,2 miljun u pagamenti ta’ EUR 815,1 miljun (99,7 % tal-baġit disponibbli), sa tmiem l-2017.

Implimentazzjoni tal-baġit pluriennali taħt Orizzont 2020

31. Mill-ammont massimu ta’ EUR 1 755 miljun f’fondi taħt Orizzont 2020 li ġew allokati għall-Impriża Konġunta “Clean Sky” għall-implimentazzjoni tal-programm Clean Sky 2, l-UE kienet ikkontribwiet total ta’ EUR 484,8 miljun fi flus kontanti, sa tmiem l-2017.

32. Il-membri privati mhumiex obbligati jikkontribwixxu ammont minimu in natura u fi flus kontanti għall-attivitajiet tal-Impriża Konġunta Clean Sky 2. Fi tmiem l-2017, il-membri privati kienu rrappurtaw kontribuzzjonijiet in natura ta’ EUR 265,6 miljun, li minnhom EUR 54 miljun kienu ġew ivvalidati mill-Bord ta’ Tmexxija. Barra minn hekk, il-membri privati kkontribwew EUR 9,5 miljun fi flus kontanti għall-ispiża amministrattiva tal-Impriża Konġunta.

33. Mill-ammont ta’ mill-inqas EUR 965,25 miljun f’kontribuzzjonijiet mill-membri privati għal attivitajiet addizzjonali li ma jkunux fil-programm ta’ ħidma tal-Impriża Konġunta, sa tmiem l-2017, il-membri privati kienu diġà rrappurtaw EUR 594 miljun, li minnhom EUR 423 miljun kienu ġew iċċertifikati. Peress li ma għandna l-ebda dritt li nawditjaw il-kontribuzzjonijiet in natura tal-membri għal attivitajiet addizzjonali, aħna ma nistgħux nipprovdu opinjoni dwar in-natura, il-kwalità u l-kwantità tagħhom (ara wkoll il-paragrafu 39).

34. Konsegwentement, sa tmiem l-2017, il-kontribuzzjonijiet totali mill-membri tal-industrija ammontaw għal EUR 477 miljun (li minnhom 89 % huma kontribuzzjonijiet għal attivitajiet addizzjonali), filwaqt li l-kontribuzzjonijiet fi flus kontanti kumulattivi mill-UE ammontaw għal EUR 484,8 miljun.

35. Mill-baġit massimu ta’ EUR 1 794 miljun ( 15 ) għall-attivitajiet operazzjonali u amministrattivi tal-Impriża Konġunta, din kienet għamlet impenji ta’ EUR 1 009,6 miljun u pagamenti ta’ EUR 493 miljun, sa tmiem l-2017.

KONTROLLI INTERNI

Qafas ta’ kontroll intern

36. ex ante bbażati fuq analiżijiet dokumentarji finanzjarji u operazzjonali. Għal pagamenti interim u finali taħt l-FP7, l-Impriża Konġunta twettaq awditi ex post għand il-benefiċjarji, filwaqt li għal klejms għall-ispejjeż ta’ proġetti taħt Orizzont 2020, is-Servizz tal-Awditjar Komuni (CAS) tal-Kummissjoni huwa responsabbli mill-awditi ex post . Ir-rati tal-iżball residwu għall-awditi ex post li ġew irrappurtati mill-Impriża Konġunta fi tmiem l-2017 kienu ta’ 1,40 % għall-proġetti taħt l-FP7 u 1,6 % għall-proġetti taħt il-programm Orizzont 2020 L-Impriża Konġunta “Clean Sky” stabbiliet proċeduri ta’ kontrollbbażati fuq analiżijiet dokumentarji finanzjarji u operazzjonali. Għal pagamentiu finali taħt l-FP7, l-Impriża Konġunta twettaq awditigħand il-benefiċjarji, filwaqt li għal klejms għall-ispejjeż ta’ proġetti taħt Orizzont 2020, is-Servizz tal-Awditjar Komuni (CAS) tal-Kummissjoni huwa responsabbli mill-awditi. Ir-rati tal-iżball residwu għall-awditili ġew irrappurtati mill-Impriża Konġunta fi tmiem l-2017 kienu ta’ 1,40 % għall-proġetti taħt l-FP7 u 1,6 % għall-proġetti taħt il-programm Orizzont 2020 ( 16 )

37. Ibbażat fuq valutazzjoni tas-sistema ta’ kontroll intern tal-Impriża Konġunta, fuq ittestjar sostantiv tal-operazzjonijiet ta’ dħul, ta’ pagamenti, ta’ għotjiet u ta’ akkwist, kif ukoll fuq analiżi ta’ kampjun ta’ awditi ex post finalizzati, inklużi ta’ rkupri li rriżultaw mill-iżbalji li nqabdu, ir-riżultati tal-awditjar ipprovdewlna aċċertament raġonevoli li r-rata kumplessiva tal-iżball residwu għall-Impriża Konġunta hija taħt il-livell ta’ materjalità.

38. Fi tmiem l-2017, kienu għadhom ma sarux l-iżviluppi speċifiċi meħtieġa fl-għodod komuni tal-Kummissjoni għall-ġestjoni u l-monitoraġġ tal-għotjiet, taħt il-programm Orizzont 2020, biex dawn ikunu jistgħu jipproċessaw il-kontribuzzjonijiet in natura tal-Impriża Konġunta.

KWISTJONIJIET OĦRA

Mobilizzazzjoni ta’ kontribuzzjonijiet minn membri oħra u r-riskju ta’ finanzjament doppju

39. in natura għall-attivitajiet operazzjonali tal-Impriża Konġunta in natura għall-attivitajiet operazzjonali. Peress li ma għandna l-ebda dritt li nawditjaw il-kontribuzzjonijiet in natura għal attivitajiet addizzjonali, aħna ma nistgħux nipprovdu opinjoni dwar in-natura, il-kwalità jew il-kwantità ta’ dawn il-kontribuzzjonijiet Wieħed mill-objettivi prinċipali tal-Impriża Konġunta huwa li timmobilizza l-kontribuzzjonijiet li jsiru mill-membri tal-industrija fil-qasam tal-attivitajiet tagħha ( 17 ) . Il-fattur minimu ta’ mobilizzazzjoni li għandu jinkiseb kemm għall-attivitajiet operazzjonali kif ukoll għal dawk addizzjonali jammonta għal 1,25 ( 18 ) . Madankollu, ir-Regolament fundatur tal-Clean Sky 2 ma jobbligax lill-membri tal-industrija biex jagħmlu ammont minimu ta’ kontribuzzjonijietgħall-attivitajiet operazzjonali tal-Impriża Konġunta ( 19 ) . Konsegwentement, ma jistax jiġi ddeterminat fattur minimu ta’ mobilizzazzjoni għall-kontribuzzjonijietgħall-attivitajiet operazzjonali. Peress li ma għandna l-ebda dritt li nawditjaw il-kontribuzzjonijietgħal attivitajiet addizzjonali, aħna ma nistgħux nipprovdu opinjoni dwar in-natura, il-kwalità jew il-kwantità ta’ dawn il-kontribuzzjonijiet ( 20 )

INFORMAZZJONI DWAR L-EVALWAZZJONIJIET TAL-KUMMISSJONI

Dan ir-Rapport ġie adottat mill-Awla IV, immexxija mis-Sur Neven MATES, Membru tal-Qorti tal-Awdituri, fil-Lussemburgu fil-laqgħa tagħha tat-2 ta’ Ottubru 2018. Għall-Qorti tal-Awdituri Klaus-Heiner LEHNE President

(1) Ir-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (ĠU L 30, 4.2.2008, p. 1).

(2) Ir-Regolament tal-Kunsill (UE) Nru 558/2014 tas-6 ta’ Mejju 2014 li jistabbilixxi l-Impriża Konġunta Clean Sky 2 (ĠU L 169, 7.6.2014, p. 77).

(3) Fl-2008, 16-il Mexxej u 66 Assoċjat ingħaqdu mal-ewwel fażi tal-Impriża Konġunta “Clean Sky” (il-programm “Clean Sky 1”). F’konformità mal-Artikolu 4(6) tal-Istatuti annessi mar-Regolament tal-Kunsill (UE) Nru 558/2014, l-Assoċjati taħt il-programm “Clean Sky 1” iżommu l-istatus tagħhom sal-ikkompletar tal-attivitajiet ta’ riċerka tagħhom iżda sa mhux aktar tard mill-31 ta’ Diċembru 2017. Fl-2017, wara l-ikkompletar tar-raba’ Sejħa għal Sħab Ewlenin li tnediet fl-2016, l-Impriża Konġunta għalqet il-proċedura tal-għażla u tal-adeżjoni għas-sħubija b’total ta’ aktar minn 230 entità ġuridika involuti fil-programm Clean Sky 2. Din tinkludi 16-il Mexxej flimkien mal-entitajiet assoċjati u l-partijiet terzi relatati tagħhom, kif ukoll is-Sħab Ewlenin magħżula flimkien mal-entitajiet assoċjati u l-partijiet terzi relatati tagħhom.

(4) L-Artikolu 5(1) tar-Regolament (KE) Nru 71/2008.

(5) L-Artikolu 13(1) tal-Istatuti tal-Impriża Konġunta “Clean Sky” — l-Anness I tar-Regolament (KE) Nru 71/2008.

(6) L-Artikolu 3(1) tar-Regolament (UE) Nru 558/2014.

(7) L-Artikolu 4(1) tar-Regolament (UE) Nru 558/2014.

(8) Kif previst fl-Artikolu 4(2)(b) tar-Regolament (UE) Nru 558/2014, attivitajiet addizzjonali huma attivitajiet li ma jkunux fil-pjan ta’ ħidma tal-Impriża Konġunta iżda li jikkontribwixxu għall-objettivi tal-Inizjattiva Teknoloġika Konġunta “Clean Sky”. F’konformità mal-Artikolu 4(4) tal-istess Regolament, l-ispiża tal-attivitajiet addizzjonali trid tiġi ċċertifikata minn awditur indipendenti estern u mhijiex suġġetta għall-awditjar mill-Impriża Konġunta, mill-QEA jew minn kwalunkwe korp tal-UE.

(9) L-Artikolu 15(2) tal-Istatuti tal-Impriża Konġunta Clean Sky 2 — Anness I tar-Regolament (UE) Nru 558/2014.

(10) Aktar informazzjoni dwar l-Impriża Konġunta u l-attivitajiet tagħha hija disponibbli fuq is-sit web tagħha: http://www.cleansky.eu

(11) Ir-rapporti finanzjarji jinkludu l-karta tal-bilanċ, ir-rapport tal-prestazzjoni finanzjarja, ir-rapport tal-flussi tal-flus, ir-rapport tal-bidliet fl-assi netti u sommarju tal-politiki kontabilistiċi sinifikanti u noti oħra ta’ spjegazzjoni.

(12) Ir-rapporti dwar l-implimentazzjoni tal-baġit jinkludu r-rapporti li jaggregaw l-operazzjonijiet baġitarji kollha u n-noti ta’ spjegazzjoni.

(13) Ir-Regolament (UE, Euratom) Nru 966/2012 tal-Parlament Ewropew u tal-Kunsill tal- 25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

(14) It-total ta’ EUR 817,2 miljun huwa magħmul mill-kontribuzzjoni ta’ EUR 800 miljun fi flus kontanti mill-UE ffinanzjata mill-programm FP7, kontribuzzjoni ta’ EUR 14,9 miljun fi flus kontanti mill-membri privati biex tkopri l-ispejjeż amministrattivi u EUR 2,3 miljun f’interessi riċevuti fuq il-prefinanzjament tal-fondi taħt l-FP7.

(15) It-total huwa magħmul mill-kontribuzzjoni ta’ EUR 1 755 miljun fi flus kontanti mill-UE ffinanzjata mill-programm Orizzont 2020 u minn kontribuzzjoni ta’ EUR 39 miljun fi flus kontanti li saret mill-membri privati għall-ispejjeż amministrattivi.

(16) Ir-Rapport Annwali tal-Attività 2017 tal-Impriża Konġunta “Clean Sky”, il-paġni 103-104.

(17) Il-Premessa 4 tar-Regolament (UE) Nru 558/2014 tiddikjara li jenħtieġ li din is-sħubija tkun ibbażata fuq kontribuzzjoni bilanċjata mis-sħab kollha.

(18) It-total tal-ammont minimu tal-kontribuzzjoni mill-membri tal-industrija u tar-riċerka għall-attivitajiet operazzjonali u dawk addizzjonali tal-Impriża Konġunta (EUR 2 193,75 miljun) diviż bil-kontribuzzjoni massima fi flus kontanti mill-UE riżervata għall-membri tal-industrija u tar-riċerka (EUR 1 755 miljun).

(19) L-Artikolu 4(1) u 4(2) tar-Regolament (UE) Nru 558/2014 jispeċifika li l-membri privati jridu jagħmlu kontribuzzjonijiet totali ta’ mill-inqas EUR 2 193,75 miljun matul il-ħajja tal-Impriża Konġunta, li minnhom mill-inqas EUR 965,25 miljun iridu jikkonsistu minn spejjeż imġarrba minnhom fl-implimentazzjoni ta’ attivitajiet addizzjonali li ma jkunux fil-pjan ta’ ħidma tal-Impriża Konġunta.

(20) Skont l-Artikolu 4(4) tar-Regolament (UE) Nru 558/2014 l-ispiża tal-attivitajiet addizzjonali tiġi ċċertifikata minn awditur indipendenti estern maħtur mill-Impriża Konġunta. Madankollu, l-ispiża għal dawn l-attivitajiet ma għandhiex tkun awditjata mill-Impriża Konġunta jew minn kwalunkwe korp tal-Unjoni.

(21) Evalwazzjoni Finali tal-Impriża Konġunta “Clean Sky” li topera taħt l-FP7: https://ec.europa.eu/research/evaluations/pdf/cs.pdf

(22) Evalwazzjoni Interim tal-Impriża Konġunta Clean Sky 2 (2014-2016) li topera taħt Orizzont 2020: https://ec.europa.eu/research/evaluations/pdf/cs2.pdf

(23) Evalwazzjonijiet statutorji tal-Kummissjoni b’applikazzjoni tal-Artikolu 11 tar-Regolament tal-Kunsill (KE) Nru 71/2008 dwar l-Impriża Konġunta “Clean Sky”, u l-Artikolu 11 tar-Regolament tal-Kunsill (UE) Nru 558/2014 li jistabbilixxi l-Impriża Konġunta Clean Sky 2.

(24) Id-Dokument ta’ Ħidma tal-Persunal tal-Kummissjoni intitolat: Interim Evaluation of the Joint Undertakings operating under Horizon 2020 (Evalwazzjoni Interim tal-Impriżi Konġunti li joperaw taħt Orizzont 2020) (SWD(2017) 339 final).

(25) Ir-rakkomadazzjonijiet li saru mill-evalwaturi huma relatati mal-oqsma li ġejjin: ix-xerqien u l-ottimizzazzjoni tal-Qafas tal-UE għal Sħubiji Pubbliċi-Privati fil-qasam tal-ajrunawtika, inkluż il-Ftehim ta’ Delega mal-Kummissjoni; it-tnedija ta’ inqas suġġetti preskrittivi f’sejħiet futuri għal proposti; il-ħtieġa li jiġi stimulat subkuntrattar biex tiżdied il-parteċipazzjoni tal-SMEs; il-ħtieġa li tiżdied it-trasparenza u l-għarfien dwar il-Programm “Clean Sky”; il-ħtieġa li jittejjeb l-involviment ta’ teknoloġiji alternattivi ta’ riċerka fi ħdan l-attivitajiet tal-“Clean Sky”; li jittejbu s-sinerġiji mal-Programmi ta’ riċerka nazzjonali, u li jiġi promoss l-impatt ekonomiku u l-parteċipazzjoni tal-akkademji. Flimkien ma’ dawn ir-rakkomandazzjonijiet, fl-2017, is-Servizz tal-Awditjar Intern tal-Kummissjoni wettaq awditu dwar il-qafas ta’ prestazzjoni tal-Impriża Konġunta, u rrakkomanda li l-Clean Sky 2 tikkompleta l-qafas ta’ prestazzjoni tagħha billi tiddefinixxi l-kriterji u l-indikaturi relatati, tikkwantifika miri għall-objettivi tal-kompetittività/industrijali tal-Impriża Konġunta, u li tiżviluppa metodoloġija xierqa għall-kejl tal-progress miksub bi tqabbil mal-objettivi.

(26) L-azzjonijiet speċifiċi li għandhom jiġu implimentati matul l-2018 b’rispons għar-rakkomandazzjonijiet tal-evalwatur jinkludu: koordinazzjoni aħjar mal-Programmi ta’ Riċerka Nazzjonali billi jsir titjib fl-effettività tal-Gruppi ta’ Rappreżentanti tal-Istati; iż-żieda fil-viżibbiltà tal-viżjoni strateġika tal-Impriża Konġunta bl-iżvilupp ta’ pjan għal sessjonijiet ta’ ħidma trasversali ma’ setturi oħra dwar teknoloġiji differenti; sett ta’ azzjonijiet biex tiġi indirizzata r-rakkomandazzjoni relatata ma’ suġġetti inqas preskrittivi fl-attivitajiet tal-Clean Sky 2; il-promozzjoni tal-impatt ekonomiku tal-attivitajiet billi titwettaq analiżi tar-riżultati tal-proġetti u l-isfruttamenti ippjanati tagħhom; it-tnedija mill-ġdid tal-Grupp Akkademiku tal-“Clean Sky” biex tiżdied il-parteċipazzjoni tal-akkademji.

(27) L-attivitajiet diġà jinkludu: is-sostituzzjoni tal-iskema tal-Membri Assoċjati taħt “Clean Sky 1” bl-iskema tas-Sħab Ewlenin fil-Clean Sky 2 sabiex tiżdied il-parteċipazzjoni; it-tiġdid tal-membri tal-Kumitat Xjentifiku li jġib kompetenzi ġodda dwar teknoloġiji emerġenti maqbula mill-Bord ta’ Tmexxija f’Diċembru 2017; analiżi biex jiġi identifikat fejn il-mekkaniżmu ta’ subkuntrattar ikun jista’ jiġi implimentat biex tiżdied il-parteċipazzjoni u l-effiċjenza tal-SMEs filwaqt li jiġi rrispettat il-qafas legali u l-prinċipji tat-trasparenza; analiżi preliminari fir-rigward tal-miżuri ta’ simplifikazzjoni u ta’ deroga dwar il-Ftehim ta’ Delega mal-Kummissjoni u r-Regoli għall-Parteċipazzjoni fid-dawl tal-perjodu ta’ programmazzjoni li jmiss; l-ewwel analiżi mill-Gruppi ta’ Rappreżentanti tal-Istati dwar il-finanzjament futur għall-Qafas għar-Riċerka għal attivitajiet ajrunawtiċi li twettqu f’Diċembru 2017; laqgħat regolari mal-Impriżi Konġunti rilevanti l-oħra (SESAR, Shift2Rail, FCH2 u ECSEL); Rapport dwar il-kisbiet teknoloġiċi kollha tal-Programm “Clean Sky 1” (Outcome of the first European Aeronautics Research Partnership 2008-2017 (Eżitu tal-ewwel Sħubija Ewropea għar-Riċerka dwar l-Ajrunawtika għall-perjodu 2008-2017)).

(28) L-azzjonijiet meqjusa għal analiżi ulterjuri fid-dawl tal-perjodu ta’ programmazzjoni li jmiss jikkonċernaw primarjament il-qafas legali u operattiv tal-Impriża Konġunta, inklużi l-miżuri ta’ simplifikazzjoni, u l-ambitu tal-attivitajiet ta’ riċerka li għandhom jiġu mmaniġġjati mill-Impriża Konġunta.